अजब प्रेम की ग़ज़ब कहानी

अजब प्रेम की ग़ज़ब कहानी 2009 में प्रदर्शित भारतीय हिन्दी हास्य-प्रेम फ़िल्म है। इसमें प्रमुख भूमिका में अभिनय रणबीर कपूर और कैटरीना कैफ़ ने किया है। सलमान खान और निर्देशक राजकुमार संतोषी केमियो भूमिकाओं में हैं। इस फिल्म का प्रदर्शन सिनेमाघरों में 6 नवम्बर 2009 को किया गया था।

कथानक 
प्रेम (रणबीर कपूर), दोस्तों की मदद कर रहा होता है तभी जेनी (कैटरीना कैफ़) से मिलता है लेकिन वो उसे नापसन्द कर देती है क्यों कि वह सोचती है कि वह उसका मजाक बना रहा है। जब उसे ज्ञात होता है कि वह उसे पसन्द करता है तो दोनों में दोस्ती हो जाती है। जब वह जेनी को अपनी भावनाएँ बताने की कोशिश करता है, तो उसे लगता है कि जेनी उनके कॉलेज के दोस्त राहुल (उपेन पटेल) से प्यार करती है। जेनी के विवाह के दिन टोनी (प्रदीप खारब) जिसके साथ उसके माता पिता उसका विवाह करना चाहते थे से दूर भागने में प्रेम, जेनी की मदद करता है।

उसके बाद वह राहुल से मिलता है तो उसे पता चलता है कि राहुल जेनी से अपने परिवार से भी अधिक प्यार करता है।

पात्र 
 रणबीर कपूर - प्रेम शंकर शर्मा
 कैटरीना कैफ़ - जेनिफर पिंटो (जेनी)
 उपेन पटेल - राहुल जालान
 सलमान ख़ान - केमियो के रूप में स्वयं
 दर्शन जरिवाला - शिव शंकर शर्मा
 स्मिता जयकर - शारदा शर्मा
 गोविन्द नामदेव - पिताम्बर जालान
 अकुल त्रिपाठी - कुन्नू थाम्बी
 मिथलेश चतुर्वेदी - मिस्टर पिंटो
 नवनीत निशान - श्रीमती पिंटो
 ज़ाकिर हुसैन - साजिद डॉन
 विजू खोटे - रॉबर्ट
 प्रदीप खरब - टॉनी
 सनातन मोदी - टॉनी के पिता
 रति शंकर त्रिपाठी - भैरों सिंह
 अभय भार्गव - टेर्रर तेज सिंह
 नीहारिका बापना - स्वयं
 गौरव सक्सेना - नीहारिका का बॉडीगार्ड
 बेहज़ाद खान - जीसस
 दिल्ली गणेश - मंदिर पुजारी (केमियो)

कलाकार 
 निर्देशक - राजकुमार संतोषी
 निर्माता - रमेश एस तौरानी
 पटकथा - राजकुमार सन्तोषी, आर डी तैलांग
 सिनेमेटोग्राफर - तिरू
 रचनात्मक निर्माता - जय शेवाक्रमानी
 प्रोडक्शन डिजाइनर - नितिश रॉय
 संगीत - प्रीतम
 कोरियोग्राफर - अहमद खान
 सह-निर्देशक - मनिष हरिशंकर
 सम्पादक - स्टीवन बेनार्ड
 पृष्ठभूमि स्कोर - सलीम-सुलेमान
 गीतकार - इरशाद कामिल, आशीष पण्डित, हार्द कौर
 एक्शन - अब्बास अली मोग़ुल, टीनू वर्मा
 साउंड इंजिनीयर - राकेश रंजन

कमाई 
फ़िल्म ने कुल मिलाकर विश्वस्तर पर ₹ 96 करोड़ की कमाई की और बॉक्स ऑफ़िस द्वारा सफल (सुपर हिट) घोषित की गई।

पुरस्कार एवं सम्मान 
 2010, विजेता, सर्वश्रेष्ठ अभिनेता के लिए फ़िल्मफेयर समालोचना पुरस्कार: रणबीर कपूर

2010, फ़िल्मफेयर पुरस्कारों की सर्वश्रेष्ठ फ़िल्म की श्रेणी में नामित।

संगीत 
फ़िल्म के गीतों की रचना प्रीतम ने की हैं और गीत इरशाद कामिल और आशीष पण्डित ने लिखे हैं। गानों को डीजे सुकेतु ने रिमिक्स किया है।

गीत सूची

सन्दर्भ

बाहरी कड़ियाँ
 
 

भारतीय फ़िल्में
2009 में बनी हिन्दी फ़िल्म